als_Latn dik_Latn sag_Latn
DURRES-Policia kufitare e Durrësit ka sekuestruar 30 kilogram lëndë narkotike e llojit heroinë e fshehur në një kamion në portin e Durrësit.
Kamioni tip Skania me targa me targa AA 618 JR dhe rimorkio ADR 186 ku ishte fshehur heroina ishte i ngarkuar me dru në qytetin e Elbasanit, ndërsa shërbente si kamuflim për transportin e drogës.
Lënda narkotike ishte e ndarë në 52 pako dhe e fshehur në kabinën e automjetit. Policia ka arrestuar drejtuesin e kamionit Aurel Kryemadhi, banues në qytetin e Elbasanit.
Vlera e drogës së sekuestruar arrin në 10 milion euro, ndërsa kishte si destinacion Italinë. Dyshohet se vendi i origjinës së lëndës narkotike është Turqia, e cila mendohet se është transportuar përmes Maqedonisë ose Kosovës për të mbërritur në portin e Durrësit me kamion.
Drejtuesi i mjetit ka thënë se nuk ishte në dijeni të drogës së fshehur, ndërsa policia ka nisur hetimet edhe ndaj pronarëve të firmës që po eksportonin drutë drejt Italisë.
als_Latn als_Latn als_Latn als_Latn als_Latn